**Ministru kabineta noteikumu projekta**

**„Grozījums Ministru kabineta 2008.gada 14.oktobra noteikumos Nr.857 „Noteikumi par darbības programmas „Infrastruktūra un pakalpojumi” papildinājuma 3.3.1.3.aktivitāti „Lielo ostu infrastruktūras attīstība „Jūras maģistrāļu” ietvaros””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. Koalīcijas partneru darba grupas par Eiropas Savienības struktūrfondu un Kohēzijas fonda jautājumiem 2015.gada 30.janvāra sēdēs lēmuma 2.1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas „Infrastruktūra un pakalpojumi” papildinājuma 3.3.1.3.aktivitātes „Lielo ostu infrastruktūras attīstības „Jūras maģistrāļu” ietvaros” (turpmāk – 3.3.1.3.aktivitāte) ietvaros ir pieejams Kohēzijas fonda līdzfinansējums 171 040 852 euro apmērā un virssaistības 12 195 701 euro apmērā. 3.3.1.3.aktivitātes ietvaros ir noslēgti septiņi civiltiesiskie līgumi par Kohēzijas fonda projektu īstenošanu.Nr.3DP/3.3.1.3.0/08/IPIA/SM/001 „Ventspils brīvostas sauskravu termināļa būvniecība” – projekta īstenošana ir pabeigta;Nr.3DP/3.3.1.3.0/09/IPIA/SM/001 „Liepājas ostas padziļināšana”;Nr.3DP/3.3.1.3.0/10/IPIA/SM/001 „Ventspils brīvostas infrastruktūras attīstība”; Nr.3DP/3.3.1.3.0/10/IPIA/SM/002 „Pievadceļi Ventspils brīvostas teritorijā esošajiem termināļiem un industriālajām zonām”;Nr.3DP/3.3.1.3.0/10/IPIA/SM/003 „Infrastruktūras attīstība Krievu salā ostas aktivitāšu pārcelšanai no pilsētas centra”;Nr.3DP/3.3.1.3.0/10/IPIA/SM/004 „Zirņu - Ganību ielu rekonstrukcija un pieslēguma Zemnieku ielai izbūve (Dienvidu pieslēgums Liepājas ostai)” – projekta īstenošana ir pabeigta;Nr.3DP/3.3.1.3.0/13/IPIA/SM/001 „Ventspils ostas Ventas upes kanāla krasta nostiprinājuma - piestātņu Nr.2 un Nr.3 pastiprināšana”. Viens no projekta īstenotājiem ir Rīgas Brīvostas pārvalde, kas realizē lielo projektu Nr.3DP/3.3.1.3.0/10/IPIA/SM/003 „Infrastruktūras attīstība Krievu salā ostas aktivitāšu pārcelšanai no pilsētas centra” (turpmāk – projekts) (piešķirtais Kohēzijas fonda līdzfinansējums – 77.18 miljoni *euro*). Projekta mērķis ir novērst ostas aktivitāšu izraisīto vides degradāciju Andrejsalas un Eksportostas teritorijās un nodrošināt ostas konkurētspējas saglabāšanu Baltijas jūras reģionā, pārceļot ostas terminālus uz to darbībai piemērotāku vietu. Projekta īstenošanas rezultātā, izbūvējot infrastruktūru Krievu salā, no ostas aktivitātēm ir jāatbrīvo Andrejsalas un Eksportostas teritorija (123 ha) Rīgas pilsētas plānošanas vajadzībām, līdz ar to samazinot vides piesārņojumu (ar aptuveno diskontēto vērtību (indikatīvi) – 22 219 060 euro apmērā).Sadarbības līgums par projekta īstenošanu noslēgts 2010.gada 17.maijā. Projekta īstenošana tika kavēta sakarā ar pretendentu sūdzībām par būvdarbu iepirkumu procedūru, proti, 2010.gada 28.maijā tika izsludināts būvdarbu iepirkums, bet tikai 2012.gada 2.aprīlī varēja noslēgt būvdarbu līgumu, kā arī tiesvedības rezultātā būvatļauja tika apturēta uz 9 mēnešiem. Rīgas Brīvostas pārvaldes 2014. decembrī veiktajā atkārtotā izmaksu un ieguvumu analīzē tika secināts, ka, ņemot vērā ar būvdarbu iepirkumu procedūru kavējumu, kā arī kavējumus līgumu ar stividoriem noslēgšanas procesos, projekta īstenošana nav iespējama līgumā paredzētajos termiņos. Vienlaikus, kravu apgrozījuma pieauguma dēļ tika secināts, ka, nav iespējams pārcelt visu kravu apjomus uz Krievu salu, tāpēc izstrādāts alternatīvs projekta risinājums, proti, uz Krievu salu tiek pārceltas tikai ogļu kravas, bet parējās kravas tiek izvietotas samazinātajā Eksportostas teritorijā, kas atbilst Rīgas pilsētas teritorijas plānojumam laika periodā 2018. – 2030.gadam. Alternatīvajā variantā tiek pilnībā nodrošināta projekta vides mērķa izpilde, kā arī daļējas teritorijas atbrīvošana nebūs pretrunā ar Rīgas pilsētas teritorijas plānojumu laika periodā 2018. – 2030.gadam.Rīgas Brīvostas valde 2014.gada 30.decembrī, ievērojot atkārtoti veiktajā izmaksu un ieguvumu analīzē konstatēto, apstiprināja rīcības plānu kurā tika noteikti projekta virzības un nepieciešamo darbību soļi un termiņi, tostarp, paredzot nepieciešamās darbības starpinstitūciju komunikācijai un dokumentu saskaņošanai nacionālā līmenī, kā arī sarunām ar Eiropas Komisiju „nefunkcionējošā projekta statusa” piemērošanas procedūras uzsākšanai.Lai izvērtētu projekta izmaiņu atbilstību Eiropas Komisijas 2012.gada 29.marta lēmumam Nr.C(2012) 2005 par lielā projekta īstenošanu tika iesaistīti JASPERS (Joint Assistance to Support Projects in European Regions) eksperti. JASPERS 2015.gada 19.jūnija atzinumā informēja, ka plānotās projekta izmaiņas neietekmēs projekta mērķu izpildi.Vienlaikus, lai izvērtētu projekta izmaiņu atbilstību Eiropas Komisijas 2011.gada 15.jūnija lēmumam par Valsts atbalstu N44/2010 Rīgas Brīvostas pārvalde 2015.gada 24.aprīlī nosūtīja skaidrojošu informāciju EK DG-COMP (Directorate-General for Competition). EK DG-COMP 2015.gada 3.jūnija vēstulē Nr. 2015/51756 informēja, ka plānotās projekta izmaiņas neietekmē sākotnējo valsts atbalsta lēmumu.Satiksmes ministrija ir izvērtējusi Rīgas Brīvostas pārvaldes sasniegto progresu projekta ietvaros - līdz 2015.gada 30.septembrim bija pabeigti 99% būvdarbu iepirkuma līguma ietvaros, tos pilnībā plānojot pabeigt līdz 2015.gada 10.novembrim. Satiksmes ministrija, rūpīgi apsverot pieejamo informāciju, ir guvusi pārliecību un secina, ka tikai gadījumā, ja projekta īstenošanas termiņš, ievērojot Eiropas Komisijas 2015.gada 30.aprīļa pielikumu lēmumam Nr.C(2015) 2771, ar kuru groza lēmumu Nr.C(2013) 1573, ar ko apstiprina Pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007.–2013. gada periodam) (turpmāk – Slēgšanas pamatnostādnes)3.5.apakšpunktanosacījumus, tiks pagarināts līdz 2018.gada 31.decembrim, Rīgas Brīvostas pārvalde varēs nodrošināt pilnīgu projekta mērķu sasniegšanu. Vienlaikus, lai nodrošinātu sekmīgu projekta īstenošanu un mērķu sasniegšanu atbilstoši slēgšanas pamatnostādnēm atbildīgā iestāde aicinās Rīgas Brīvostas pārvaldi aktualizēt un iesniegt atbildīgajā iestādē Rīgas Brīvostas valdē apstiprinātu aktualizēto rīcības plānu, paredzot nepieciešamo turpmāko darbību kompleksu risku vadībai un projektā definētā mērķa sasniegšanai. Pēc aktualizētā rīcības plāna izvērtēšanas un pirms projekta pagarinājuma pieprasījuma iesniegšanas Vadošajai iestādei atbildīgā iestāde veiks pārbaudi projekta īstenošanas vietā, lai gūtu pārliecību par attiecīgi iespējamu un faktisku projekta pilnīgu pabeigšanu, funkcionalitātes nodrošināšanu un mērķu sasniegšanu. Indikatīvi līdz š.g. 11.decembrim atbildīgā iestāde izvērtēs 2010.gada 17.maijā starp atbildīgo iestādi un Rīgas Brīvostas pārvaldi noslēgtā līguma Nr.SM 2010/-23 par projekta īstenošanu grozījumu priekšlikumus par „nefunkcionējošā projekta statusa” piemērošanu. Tādejādi, lai varētu attiecināt projektā veiktās izmaksas un nezaudētu Kohēzija fonda finansējumu, vienlaikus neradot slogu valsts budžetam Satiksmes ministrija ierosina veikt šādus grozījumus Ministru kabineta 2008.gada 14.oktobra noteikumu Nr.857 „Noteikumi par darbības programmas „Infrastruktūra un pakalpojumi” papildinājuma 3.3.1.3.aktivitāti „Lielo ostu infrastruktūras attīstība „Jūras maģistrāļu” ietvaros”””:* Atbilstoši 2015.gada 10.jūlijā Ministru kabinetā apstiprinātajiem grozījumiem Ministru kabineta 2010.gada 9.novembra noteikumos Nr.1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”, kas papildina 16.3.apakšpunktu nosakot, ka noslēguma maksājums veicams pēc projekta īstenošanas, ja vien normatīvajā aktā par aktivitātes īstenošanu nav noteikts citādi, noteikumu projekts tiek papildināts ar 52. punktu, kurš nosaka, ka atbildīgā iestāde projektiem, kas ietilpst šo noteikumu 51. un 51.1 punktā, var veikt noslēguma maksājumu pirms projekta īstenošanas beigām.
* Noteikumu projekts papildināts ar 53.punktu, kurš nosaka pienākumus finansējuma saņēmējam attiecībā par projekta īstenošanu pēc 2015.gada 31.decembra;

Vienlaikus, atbilstoši Finanšu ministrijas 2015.gada 13.februāra vēstulē Nr.16-3-01.1/877 un 2015.gada 25.februāra elektroniskā pasta sūtījumā sniegtajam skaidrojumam, lai mazinātu riskus, kas varētu negatīvi ietekmēt Kohēzijas fonda līdzekļu pilnīgu izlietošanu, Kohēzijas fonda aktivitāšu „brīvais” finansējums var tikt izmantots citu Kohēzijas fonda projektu īstenošanai. Satiksmes ministrijas pārziņā esošajā 3.3.1.4. aktivitātē „Lidostu infrastruktūras attīstība” projektā „Starptautiskās lidostas „Rīga” infrastruktūras attīstība” pēc lielākās daļas būvdarbu pabeigšanas un noslēdzot visus plānotos līgumus par projektēšanas, autoruzraudzības un būvuzraudzības darbiem ir radies Kohēzijas fonda līdzekļu ietaupījums 757 731 *euro* apmērā, par kuriem valsts akciju sabiedrība „Starptautiskā lidosta „Rīga”” 2015.gada 28.augustā iesniegusi grozījumu priekšlikumus par 2010.gada 4.augusta līguma par Eiropas Savienības fonda projekta „Starptautiskās lidostas „Rīga” infrastruktūras attīstība” identifikācijas Nr. 3DP/3.3.1.4.0/10/IPIA/SM/001 īstenošanu Nr. SM 2010/-32. Atbildīgā iestāde 2015.gada 23.septembrī ir izvērtējusi un apstiprinājusi valsts akciju sabiedrības „Starptautiskā lidosta „Rīga”” iesniegtos līguma grozījumus un š.g. 12.oktobrī nosūtījusi līguma grozījumu eksemplārus valsts akciju sabiedrībai „Starptautiskā lidosta „Rīga”” saskaņošanai un parakstīšanai.Ņemot vērā, ka minētais Kohēzijas fonda līdzekļu ietaupījums 757 731 *euro* apmērā nav izmantojams 3.3.1.4. aktivitātē „Lidostu infrastruktūras attīstība” ietvaros, Satiksmes ministrija ierosina ietaupījumu pārdalīt 3.3.1.3.aktivitātes projektam Nr.3DP/3.3.1.3.0/10/IPIA/SM/001 „Ventspils brīvostas infrastruktūras attīstība” attiecināmo izmaksu palielināšanai, īstenojot papildu darbības. Atbildīgā iestāde izvērtējot, 3.3.prioritātes “Eiropas nozīmes transporta tīklu attīstība un ilgtspējīga transporta veicināšana” savā pārziņa esošo 3.3.1. pasākuma “Liela mēroga transporta infrastruktūras uzlabojumi un attīstība” un 3.3.2. pasākuma “Ilgtspējīgas transporta sistēmas attīstība” īstenošanā esošo projektu ieviešanu un to ietvaros noslēgto iepirkumu līgumu summas salīdzinājumā ar plānotajām izmaksām un ņemot vērā, ka līdz Eiropas Savienības fondu 2007.-2013. gada plānošanas perioda beigām, t.i., 2015. gada 31. decembrim, ir atlikuši tikai divi mēneši un citos šo pasākumu īstenojamajos un īstenotajos projektos plānotās aktivitātes it sekmīgi pabeigtas, vai tuvojas noslēgumam sekmīgi nodrošinot plānoto mērķu sasniegšanai papildu aktivitātes, vai rādītāju sasniegšana pēc pašu finansējuma saņēmēju izvērtējuma nav nepieciešama un plānota. Vienlaikus ņemot vērā vadošās iestādes 2015.gada 22.jūlija skaidrojumu” “Par “VI vadlīniju attiecināmo un neattiecināmo izmaksu noteikšanai 2007.–2013.gada plānošanas periodā” 43.punktu, kas nosaka projekta īstenošanas termiņu “mazos” projektos un tā pagarinājuma iespējas” uzskaitītos gadījumus, kad nav pieļaujama projektu pabeigšanas termiņa pagarināšana pēc 2015.gada 31.decembra, atbildīgā iestāde secinājusi, ka projekta Nr.3DP/3.3.1.3.0/10/IPIA/SM/001 “Ventspils brīvostas infrastruktūras attīstība” papildu darbības un finansējuma saņēmēja gatavības minēto darbību nodrošināšanā un piešķirtā Kohēzijas fonda līdzfinansējuma apguvei. Ventspils brīvostas pārvalde 2015.gada 9.jūlijā Eiropas Komisijai iesniedza lūgumu izteikt viedokli vai piestātņu Nr.19, 20, 21, 22, 23, 25 un 25A krasta nostiprinājuma atjaunošana ietver valsts atbalstu. 2015.gada 23.septembrī Finanšu ministrija ar vēstuli Nr.18-02/5040 “Par investīciju atbalstu Ventspils brīvostas pārvaldei”, ņemot vērā no Eiropas Komisijas Konkurences ģenerāldirektorāta saņemto viedokli, sniedza skaidrojumu, ka plānotās aktivitātes neietver valsts atbalstu. Ņemot vēra minēto un Ministru kabineta 2008.gada 14.oktobra noteikumu Nr.857 „Noteikumi par darbības programmas „Infrastruktūra un pakalpojumi” papildinājuma 3.3.1.3.aktivitāti „Lielo ostu infrastruktūras attīstība „Jūras maģistrāļu” ietvaros””” 48.1punktu Ventspils brīvostas pārvalde ir lūgusi pagarināt projekta Nr.3DP/3.3.1.3.0/10/IPIA/SM/001 „Ventspils brīvostas infrastruktūras attīstība” īstenošanas termiņu līdz 2016.gada 30.jūnijam, lai varētu īstenot papildu darbības, kas paaugstinās navigācijas drošību iekšējā ostas akvatorijā un sekmētu projekta Nr.3DP/3.3.1.3.0/10/IPIA/SM/001 „Ventspils brīvostas infrastruktūras attīstība” mērķa izpildi. Ventspils brīvostas pārvaldes priekšlikums ir saskaņā Eiropas Savienības struktūrfondu un Kohēzijas fonda vadošās iestādes apstiprinātajām vadlīnijām attiecināmo un neattiecināmo izmaksu noteikšanai 2007.-2013.gada plānošanas periodā un kontekstā ar 2015.gada 22.jūlija skaidrojumu” “Par “VI vadlīniju attiecināmo un neattiecināmo izmaksu noteikšanai 2007.–2013.gada plānošanas periodā” 43.punktu, kas nosaka projekta īstenošanas termiņu “mazos” projektos un tā pagarinājuma iespējas” (turpmāk – VI skaidrojums). Ņemot vērā VI skaidrojumu, Satiksmes ministrijas ierosināto Ministru kabineta noteikumu projekta „Grozījums Ministru kabineta 2008.gada 14.oktobra noteikumos Nr.857 „Noteikumi par darbības programmas „Infrastruktūra un pakalpojumi” papildinājuma 3.3.1.3.aktivitāti „Lielo ostu infrastruktūras attīstība „Jūras maģistrāļu” ietvaros””” 4.punktā noteiktais termiņš attiecas tikai uz darbības programmas “Infrastruktūra un pakalpojumi” papildinājuma 3.3.1.3.aktivitātes “Lielo ostu infrastruktūras attīstības “Jūras maģistrāļu” ietvaros” projektu Nr.3DP/3.3.1.3.0/10/IPIA/SM/001 “Ventspils brīvostas infrastruktūras attīstība”. Atbildīgā iestāde pirms projekta pagarinājuma pieprasījuma iesniegšanas Vadošajai iestādei veiks pārbaudi projekta īstenošanas vietā, lai gūtu pārliecību par attiecīgi iespējamu un faktisku projekta pilnīgu pabeigšanu, funkcionalitātes nodrošināšanu un mērķu sasniegšanu.Ievērojot augstākminēto, Satiksmes ministrija ierosina palielināt 3.3.1.3.aktivitātē pieejamo Kohēzijas fonda līdzfinansējuma apmēru par 757 731 *euro*. |
| 3. | Projekta izstrādē iesaistītās institūcijas | Nav attiecināms |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo noteikumu projekts būtiski nemaina pastāvošo tiesisko regulējumu. Noteikumu projekta sagatavošanā izmantots Slēgšanas pamatnostādnes un Eiropas Savienības struktūrfondu un Kohēzijas fonda vadošās iestādes 2015.gada 22.jūlija skaidrojums “Par VI vadlīniju attiecināmo un neattiecināmo izmaksu noteikšanai 2007.-2013.gada plānošanas periodā 43.punktu”. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar Ministru kabineta noteikumu projektu tiek virzīti grozījumi Ministru kabineta 2009.gada 15.decembra noteikumos Nr.1476 „Noteikumi par darbības programmas „Infrastruktūra un pakalpojumi” papildinājuma 3.3.1.4. aktivitāti „Lidostas infrastruktūras attīstība””, samazinot 3.3.1.4.aktivitātē pieejamo Kohēzijas fonda līdzfinansējuma apmēru; |
| 2. | Atbildīgā institūcija | Par anotācijas IV.sadaļas 1.punktā minētā Ministru kabineta noteikumu projekta izstrādi atbildīga ir Satiksmes ministrija un tas tiks virzīts izskatīšanai Ministru kabinetā vienlaikus ar šo Ministru kabineta noteikumu projektu. |
| 3. | Cita informācija | Nav |

Anotācijas II, III, V, VI un VII sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

23.10.2015.

1773

A.Strods

67028038, andis.strods@sam.gov.lv